पुलिस अधीक्षक वीके सिंह के निर्देश पर कोतवाली प्रभारी बीएल यादव, यातायात निरीक्षक लालचंद्र यादव ने वाहन चेकिंग अभियान चलाया। कोतवाली पुलिस को 250 वाहनों के चालान करने के निर्देश दिए गए थे। इसके सापेक्ष शाम तक करीब 18 वाहनों के चालान काटे जा चुके थे। जबकि वाहन चेकिंग अभियान जारी था। जानकारी होने पर अपर पुलिस अधीक्षक वीपी सिंह भी मौके पर पहुंच गए। उन्होंने कोतवाली प्रभारी बीएल यादव को निर्देश दिए कि बाइक चेकिंग के दौरान कागजात चेक करने के साथ ही बाइक की डिग्गी भी चेक की जाए। वृद्ध लोगों का सम्मान करें। उन्हें बेवजह परेशान न किया जाए। किसी भी वाहन चालक से अभद्र भाषा का प्रयोग न करें। उन्होंने निर्देश दिए कि चेकिंग के दौरान जिन बाइकों के चालान कट जाएं, यदि मौके पर ही समन शुल्क जमा करना चाहें तो उसका समन शुल्क जमा कर लिया जाए।